b'\n_START_ARTICLE_\nMajor League Baseball -kausi 2013\n_START_SECTION_\nPostseason\n_START_PARAGRAPH_\nLiigan v\xc3\xa4lieriin (Division Series) selviytyv\xc3\xa4t suoraan divisiooniensa parhaat joukkueet (j\xc3\xa4rjestys m\xc3\xa4\xc3\xa4r\xc3\xa4ytyy Kassan perusteella, K = voitot-tappiot). Muista joukkueista kummankin liigan kaksi parasta pelaavat kerrasta poikki -menetelm\xc3\xa4ll\xc3\xa4 pudotusottelut (wild card game), joiden voittajat p\xc3\xa4\xc3\xa4sev\xc3\xa4t mukaan v\xc3\xa4lieriin. Tasatilanteiden varalla on olemassa yksityiskohtainen s\xc3\xa4\xc3\xa4nn\xc3\xb6st\xc3\xb6 . P\xc3\xa4\xc3\xa4s\xc3\xa4\xc3\xa4nt\xc3\xb6isesti kuitenkin divisioonan voitosta pelataan lis\xc3\xa4ottelu kahden parhaan ollessa tasatilanteessa. Samoin p\xc3\xa4\xc3\xa4syst\xc3\xa4 villin kortin otteluun voidaan joutua lis\xc3\xa4otteluun, kuten Tampa Baylle ja Texasille nyt k\xc3\xa4vikin._NEWLINE_Division Seriesissa divisioonavoittajista paras kohtaa villin kortin ottelun voittajan, joka nykyisin voi olla my\xc3\xb6s samasta divisioonasta. Kaksi muuta divisioonavoittajaa pelaavat kesken\xc3\xa4\xc3\xa4n. Ottelut aloitetaan runkosarjassa paremmin menestyneen kotikent\xc3\xa4ll\xc3\xa4 kahdella ottelulla, mink\xc3\xa4 j\xc3\xa4lkeen kolmas ja tarvittaessa nelj\xc3\xa4s ottelu pelataan heikommin menestyneen kotona. Mik\xc3\xa4li tarvitaan viides ottelu, se pelataan j\xc3\xa4lleen paremman kotikent\xc3\xa4ll\xc3\xa4. Ottelupareissa ensiksi kolme voittoa saavuttanut joukkue etenee liigan mestaruusottelusarjaan (League Championship Series)._NEWLINE_Liigan mestaruus ratkeaa paras seitsem\xc3\xa4st\xc3\xa4 -systeemill\xc3\xa4, eli ensiksi nelj\xc3\xa4 voittoa saavuttanut joukkue saavuttaa liigan mestaruuden ja osallistuu World Seriesiin toisen liigan voittajaa vastaan. Ottelut aloitetaan paremmin sijoittuneen kotikent\xc3\xa4ll\xc3\xa4 (sijoitus divisioonassa ratkaisee ensisijaisesti, sitten kassa). Tarvittaessa kolme seuraavaa pelataan heikomman kotona ja kaksi viimeist\xc3\xa4 j\xc3\xa4lleen paremman joukkueen kotikent\xc3\xa4ll\xc3\xa4._NEWLINE_World Series pelataan samalla kaavalla kuin League Championship Series. Kotietu on sen liigan mestarilla, joka on kyseisell\xc3\xa4 kaudella voittanut All stars -ottelun, t\xc3\xa4ll\xc3\xa4 kaudella siis American League. Kuten interleague -otteluissa, my\xc3\xb6s World Seriesiss\xc3\xa4, designated hitter -s\xc3\xa4\xc3\xa4nt\xc3\xb6\xc3\xa4 k\xc3\xa4ytet\xc3\xa4\xc3\xa4n otteluissa, joissa American Leaguen joukkue on kotijoukkueena.'